विराट की फिफ्टी, किशन ने जोड़े हाथ, DRS लेने पर कन्फ्यूज हुए स्मिथ; देखें मोमेंट्स
India Vs Australia (IND VS AUS) Ahmedabad Test Match Moments Update; Follow India Vs Australia 3rd Test Latest Photos and Video Updates on Dainik Bhaskar. भारत-ऑस्ट्रेलिया के बीच चौथे टेस्ट का तीसरा दिन पूरी तरह से भारत के नाम रहा। टीम इंडिया ने दिन में महज 3 विकेट खोए और दिन का खेल खत्म होने तक 289 रन बना लिए हैं।
भारत-ऑस्ट्रेलिया के बीच चौथे टेस्ट का तीसरा दिन पूरी तरह से भारत के नाम रहा। टीम इंडिया ने दिन में महज 3 विकेट खोए और दिन का खेल खत्म होने तक 289 रन बना लिए हैं। शुभमन गिल 128 रन बनाकर आउट हुए, वहीं विराट कोहली फिफ्टी बनाकर रवींद्र जडेजा के साथ नाबाद हैं।
गिल की सेंचुरी पर विराट कोहली ने पवेलियन में खड़े होकर तालियां बजाईं। 8 टेस्ट, 15 पारी और 14 महीनों बाद कोहली की टेस्ट हाफ सेंचुरी पर ईशान किशन ने हाथ जोड़े। मैच के ऐसे ही टॉप मोमेंट्स इस खबर में हम जानेंगे...
1. घर में गिल की पहली टेस्ट सेंचुरी 
टीम इंडिया के ओपनर शुभमन गिल ने घर में पहला टेस्ट शतक जड़ा। यह उनका टेस्ट में दूसरा और इस साल का तीनों फॉर्मेट में पांचवां शतक है। उन्होंने टेस्ट, टी-20 में 1-1 और वनडे में 3 शतक लगाए हैं। गिल 235 बॉल में 128 रन बनाकर नाथन लायन की बॉल पर LBW हुए।
गिल की सेंचुरी पूरी होते ही विराट कोहली ने पवेलियन में खड़े होकर तालियां बजाईं। चेतेश्वर पुजारा के आउट होने के बाद कोहली जब क्रीज पर आए तो उन्होंने एक बार फिर गिल को बधाई दी। गिल ने खुद अपने ट्रेडमार्क अंदाज में शतक को सेलिब्रेट किया। उन्होंने एक हाथ कमर के पीछे कर आगे झुककर दर्शकों का अभिवादन स्वीकारा।
2. स्मिथ हुए DRS लेने को लेकर कन्फ्यूज 
भारतीय पारी में विराट कोहली के बैटिंग पर आते ही उनके सामने नाथन लायन बॉलिंग कर रहे थे। 63वें ओवर की आखिरी बॉल लायन ने ऑफ स्टंप पर गुड लेंथ फेंकी। विराट इसे मिस कर गए, विकेटकीपर एलेक्स कैरी, कप्तान स्टीव स्मिथ और लायन ने कैच की अपील की। लेकिन, अंपायर ने नॉट आउट दे दिया।
स्मिथ ने DRS लेने के लिए कैरी और लायन से चर्चा की, लेकिन दोनों ने मना कर दिया। स्मिथ इस बॉल पर रिव्यू लेने की तैयारी कर चुके थे, लेकिन साथी खिलाड़ियों के मना करने पर वह निराश हो गए।
3. शॉर्ट रन ने बढ़ाया कोहली का इंतजार 
विराट कोहली ने 93वें ओवर में नाथन लायन की चौथी बॉल पर स्क्वेयर लेग की दिशा में फ्लिक किया। कोहली इस समय 48 रन के निजी स्कोर पर थे और 2 रन लेने के लिए दौड़ पड़े। रन पूरा करने के बाद अंपायर ने शॉर्ट रन चेक करने के लिए थर्ड अंपायर के पास भेजा।
रिप्ले में नजर आया कि कोहली ने 2 रन पूरे किए हैं, वह शॉर्ट रन नहीं था। ऐसे में कोहली को 8 टेस्ट, 15 पारी और 14 महीनों बाद फिफ्टी होने पर सेलिब्रेट करने के लिए थोड़ा इंतजार करना पड़ा।
4. कोहली की फिफ्टी पर ईशान ने जोड़े हाथ 
टेस्ट में 2 साल 2 महीने बाद फिफ्टी पूरी होते ही कोहली के चेहरे पर खुशी नजर आई। पूरा स्टेडियम कोहली-कोहली के नारों से गूंज उठा और स्टेडियम में तालियां बजने लगीं। फिफ्टी के बाद पवेलियन में बैठे ईशान किशन ने हाथ जोड़कर कोहली की ओर इशारा किया।
5. स्मिथ ने किया कोहली का बैट चेक 
विराट कोहली 128 बॉल में 59 रन के स्कोर पर नाबाद रहे। वे चौथे दिन रवींद्र जडेजा (16) के साथ भारतीय पारी को आगे बढ़ाएंगे। पारी के दौरान ड्रिंक्स ब्रेक में कोहली ने जमीन पर अपना बैट रखा। तब ऑस्ट्रेलिया के कप्तान स्टीव स्मिथ उनका बैट चेक करते नजर आए।
